Diari Oficial de la Generalitat Valenciana


Sumari del DOGV 9384, del 15-07-2022 (2022/6538)

RESOLUCIÓ de 7 de juliol de 2022, de la Direcció General de Formació Professional i Ensenyaments de Règim Especial, i de la Direcció General de Centres Docents, per la qual s'estableix el procediment, termini de sol·licitud i documentació a presentar per a la tramitació dels expedients per a l'abonament d'hores addicionals de tutoria de Formació Professional Dual al personal docent mitjançant el sistema de pagament delegat dels centres privats concertats per al curs 2022/2023.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9384

Data del DOGV
:   15-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6538


Data del document
:   07-07-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * legislació
    * centre d'ensenyament
    * educació

RESOLUCIÓ de 7 de juliol de 2022, de la Direcció General de Formació Professional i Ensenyaments de Règim Especial, i de la Direcció General de Centres Docents, per la qual s'estableix el procediment, termini de sol·licitud i documentació a presentar per a la tramitació dels expedients per a l'abonament d'hores addicionals de tutoria de Formació Professional Dual al personal docent mitjançant el sistema de pagament delegat dels centres privats concertats per al curs 2022/2023. [2022/6538]  
L'article 11.9 de la Llei 8/2021, de 30 de desembre, de pressupostos de la Generalitat per a l'exercici 2022 (DOGV 9247, 31.12.2020), estableix que els centres que disposen de projectes de Formació Professional Dual aprovats i en funcionament podran disposar de fins a 6 hores addicionals de professorat a les contingudes amb caràcter general en els mòduls econòmics de l'annex I d'aquesta llei, en el cicle formatiu de grau mitjà o de grau superior objecte d'aquesta modalitat, conforme al que s'estableix en l'article 30 de l'Ordre 2/2014, de 13 de gener, de la Conselleria d'Educació, Investigació, Cultura i Esport, per la qual es regulen determinats aspectes de l'ordenació de la Formació Professional Dual del sistema educatiu a la Comunitat Valenciana.  
Les direccions generals de la Conselleria d'Educació, Cultura i Esport competents en matèria de Formació Professional Dual i en matèria de finançament de centres concertats emetran les corresponents resolucions conjuntes en les quals consten les hores concedides i la relació nominal de docents per a la seua inclusió en nòmina de pagament delegat. La direcció general de la Conselleria d'Educació, Cultura i Esport competent per raó de la matèria de finançament de centres concertats abonarà les hores concedides en la nòmina de pagament delegat dels centres concertats.  
Sent que l'Ordre 2/2014, de 13 de gener ha sigut expressament derogada per l'Ordre 5/2022, de 15 de febrer, de la Conselleria d'Educació, Cultura i Esport, per la qual es regulen determinats aspectes de l'ordenació de la Formació Professional Dual del sistema educatiu en la Comunitat Valenciana, és en l'article 38 on es fixen els criteris per a determinar les hores lectives al tutor o tutora de Formació Professional Dual del grup del cicle formatiu, en funció del número d'alumnat que curse la Formació Professional Dual i el nombre d'empreses col·laboradores.   
Així mateix, la disposició transitòria única de l'ordre fixa aquests criteris quan es tracte del seu primer any d'implantació en qualsevol cicle formatiu.  
Vist l'anterior, fent ús de les competències atorgades pel Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i de l'habilitació continguda en la disposició addicional segona de l'Ordre 2/2014, de 13 de gener, resolc:  
  
Primer  
Establir el termini de presentació de sol·licitud d'hores lectives de tutoria de Formació Professional Dual per al curs 2022/2023 per als centres docents privats concertats que tinguen els corresponents projectes autoritzats per aquesta conselleria i en els cicles formatius autoritzats i concertats en què aquella es curse de l'1 al 15 d'octubre de 2022, tots dos inclusivament.  
Aquestes sol·licituds, juntament amb la documentació corresponent, es presentaran davant de la Direcció General de Centres Docents, a través de la plataforma informàtica de sol·licitud i control de documentació OVICON, mitjançant els impresos normalitzats disponibles en el següent enllaç:   
https://ceice.gva.es/es/web/centros-docentes/centros-privados-concertados.  
L'Administració podrà requerir el centre perquè en el termini de 15 dies esmene la documentació, en el cas que aquesta es trobe incompleta.  
  
  
Segon  
Mitjançant l'esmentada sol·licitud i documentació adjunta, el centre docent declara sota la seua responsabilitat la veracitat i vigència de les dades que detalla en aquestes, i que aquestes dades consten en els mitjans informàtics de gestió del sistema educatiu (ITACA), que serà el mitjà que evidencie el nombre d'alumnes i empreses que té cada centre en FP Dual, en aquells cicles els projectes dels quals hagen sigut prèviament autoritzats per la Direcció General de Formació Professional i Ensenyaments de Règim Especial. si l'alumnat participant en un programa de Formació Professional Dual no està registrat com a tal en aquesta plataforma, no es podrà computar per a tindre dret a hores addicionals de tutoria.  
  
Tercer  
Aquestes sol·licituds es resoldran per una resolució conjunta de les direccions generals de la Conselleria d'Educació, Cultura i Esport competents en matèria de Formació Professional Dual i en matèria de finançament de centres concertats, en les quals consten les hores addicionals de tutoria, amb caràcter de màxim, de què disposa el centre per al seu abonament en pagament delegat.  
  
Quart  
Aquestes hores lectives formaran part de la jornada ordinària del professorat assignat a les funcions específiques de tutoria de Formació Professional Dual. El total d'aquesta jornada no podrà superar les 25 hores lectives setmanals.  
  
Cinqué  
En un termini de quinze dies des de la publicació de la resolució en la qual consten les hores concedides, s'haurà de presentar la documentació necessària per a la inclusió en nòmina del pagament delegat de les hores addicionals de tutoria, a través de la plataforma informàtica de sol·licitud i control de documentació OVICON, conforme es detalla en l'Ordre 2/2019, de 17 de gener, de la Conselleria d'Educació, Investigació, Cultura i Esport, per la qual es desenvolupa el règim de concerts educatius i es regula el sistema de pagament delegat dels centres docents privats concertats de la Comunitat Valenciana, de cadascun dels docents, especificant-se en el contracte que es presenta a l'efecte de donar d'alta les hores addicionals de Formació Professional Dual.  
  
Sisé  
Realitzada la comprovació indicada en l'apartat anterior, i sense perjudici, si és el cas, de sol·licitar a la Inspecció d'Educació els informes necessaris per a contrastar la informació aportada pels centres educatius, es procedirà a l'abonament de les hores autoritzades al professorat que les impartisca, mitjançant el sistema d'abonament de la nòmina en pagament delegat dels centres concertats.  
  
Seté  
Qualsevol variació que es produïsca respecte de les condicions laborals del personal docent que impartisca les hores addicionals d'FP Dual haurà de comunicar-se a la Conselleria d'Educació, Cultura i Esport, a través del procediment establit a aquest efecte en l'Ordre 2/2019, de 17 de gener, de la Conselleria d'Educació, Investigació, Cultura i Esport, per la qual es desenvolupa el règim de concerts educatius i es regula el sistema de pagament delegat dels centres docents privats concertats de la Comunitat Valenciana.  
  
Huité  
Es faculta el director general de Centres Docents per a dictar les resolucions i instruccions que siguen procedents i per a establir tots els procediments o suports necessaris per al desenvolupament, interpretació i aplicació del que es disposa en aquesta resolució.  
  
Contra la present resolució, que no esgota la via administrativa, les persones interessades podran interposar un recurs d'alçada davant del secretari autonòmic d'Educació i Investigació, en el termini d'un mes a comptar des de l'endemà de ser notificada de conformitat amb els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 7 de juliol de 2022.- El director general de Formació Professional i Ensenyaments de Règim Especial: Manuel Gomicia Giménez. El director general de Centres Docents: José Joaquín Carrión Candel.